**ZÁPISNICA**

**z 10. zasadnutia VV ObFZ Trebišov**

**vo funkčnom období rokov 2021-2025**

**zo dňa 31.10.2022**

**Miesto konania:** ObFZ v Trebišove

**Prítomní:** VV – Š. Kavčák, M. Manasil, K. Pusztai, R. Vass, P. Prokopovič, J. Podracký, J. Holub, KR – J. Faťara, sekretár – J. Dušek

**Ospravedlnení:** ŠTK – A. Koščo, DK – J. Sakáč, RK – J. Hvozdík

**Program:**

1. Úvod (predseda ObFZ)
2. Kontrola uznesení z predchádzajúceho zasadnutia VV a informácie od sekretára ObFZ k 31.10.2022 (sekretár ObFZ)
3. Výsledky hlasovaní per rollam členov VV medzi riadnymi zasadnutiami VV ObFZ (sekretár)
4. Informácia z porady predsedov ObFZ, sekretárov a predsedov ŠTK – Košice, 08.09.2022 (predseda ObFZ)
5. Správa o činnosti KR (predseda KR)
6. Turnaj R a DZ v Starej Ľubovni dňa 10.12.2022 (predseda ObFZ)
7. 2. ročník Zimného turnaja o pohár ObFZ Trebišov (predseda ObFZ)
8. Rôzne

VV schválil **program 10. zasadnutia** VV ObFZ Trebišov.

Za **overovateľov uznesení** boli schválení: R. Vass, P. Prokopovič

VV prerokoval jednotlivé body programu a prijal tieto uznesenia:

**Bod 1)**

Rokovanie 10. zasadnutia VV ObFZ otvoril predseda Štefan Kavčák a privítal prítomných.

**Bod 2)**

Informáciu o kontrole plnenia uznesení podal sekretár.

* stav výberu 2 percent z dane pre ObFZ k 31.10.2022 – 933,78 €, bude potrebné zaregistrovať ObFZ ako subjekt na výber 2 percent z dane aj na rok 2023
* vyúčtovanie Jedenástky ObFZ (konaná 24.06.2022) bolo zaslané na KSK. Sprostredkovateľský orgán „Agentúra na podporu regionálneho rozvoja Košice n. o. dňa 11.10.2022 vykonal kontrolu predloženého vyúčtovania a vypracoval Kontrolný list k záverečnej hodnotiacej správe a finančnému vyúčtovaniu so záverom neboli zistené žiadne nedostatky. Dňa 13.10.2022 vykonali kontrolu zamestnanci KSK administratívnu finančnú kontrolu pričom neboli zistené žiadne nedostatky. Vyúčtovanie sumy 2006,55 € od KSK teda prebehlo v poriadku a bolo schválené
* klubom kategórií U11 a U13 boli zaslané pokyny ŠTK k zápasom týchto kategórií, pokyny sú zverejnené na stránke ObFZ v sekcii Rozpis súťaží ObFZ
* pred začiatkom SR 2022/23 sa stala chyba pri nastavovaní poplatkov za R v kategórii U11, 14 futbalovým klubom tejto kategórie boli preplatky vrátené na ich účty (spolu 488,72 €) – Kuzmice 56,59 €, Milhostov 55,85 €, Vojčice 37,48 €, Parchovany 36,74 €, Sečovce 37,48 €, Hraň 55,85 €, Cejkov 37,48 €, Úpor 19,11 €, Trakany 19,11 €, Kráľovský Chlmec 38,22 €, Malý Horeš 19,11 €, Veľký Horeš 19,11 €, Čierna nad Tisou 38,22 €, Zemplínske Hradište 18,37 €
* rozhodcovi Jurajovi Kaščákovi bol uhradený CP za turnaj v kategórii U11 v Sečovciach dňa 06.08.2022, turnaj rozhodovali s Vladimírom Kaščákom bez nároku na odmenu
* bol prezistený záujem o licenčný seminár DZ, nahlásený je aktuálne jeden DZ – Jozef Kovalčin, plánovaný licenčný seminár sa na východnom Slovensku pre nízky záujem neuskutoční (20.11.2022 bude v Rumanovej, okr. Nitra), plánovaný termín licenčného seminára VsFZ je 11.-12.02.2023 v Kežmarských Žľaboch
* dňa 18.10.2022 prebehlo jednanie so zamestnancami SFZ ohľadom dlhodobého prenájmu podzemného podlažia budovy SFZ v Trebišove, SFZ má zaslať návrh nájomnej zmluvy

**Uznesenie VV 2022/23-019** : VV vzal na vedomie kontrolu uznesení z predchádzajúceho zasadnutia Výkonného výboru ObFZ a informácie od sekretára k 31.10.2022.

Hlasovali 7 členovia VV (7–0–0).

**Bod 3)**

Medzi riadnymi zasadnutiami VV ObFZ sa uskutočnilo jedno hlasovanie per rollam. Týkalo sa doplnenia R Jozefa Tótha na nominačné listiny R a DZ ObFZ Trebišov na SR 2022/23.

**Uznesenie VV 2022/23-020** :

VV schválil doplnenie nominačných listín R a DZ ObFZ Trebišov na SR 2022/23 o:

R – Jozef Tóth

Hlasovali 7 členovia VV (7–0–0).

**Bod 4)**

Dňa 08.09.2022 sa v Košiciach uskutočnila porada VsFZ s predsedami ObFZ, sekretármi ObFZ a predsedami ŠTK ObFZ. Predseda ŠTK VsFZ Ján Onofrej prítomným prezentoval s čím má komisia najväčšie potiaže a čo treba zlepšiť – zadať v ISSF presné názvy a stupne súťaží dospelých a mládeže, striedavý štart hráčov, infraštruktúra štadiónov a zdravotná služba – zdravotníci na futbalových zápasoch. U infraštruktúry štadiónov spomenul veľmi slabé podmienky u postupujúceho z nášho okresu – ŠK Kuzmice, no zároveň ich vyzdvihol, že začali po ich pripomienkach hneď problém riešiť. Má sa uskutočniť školenie zdravotníkov, keďže na zápasoch často nie je osoba, ktorá by vedela poskytnúť v prípade potreby prvú pomoc. Za ObFZ Trebišov bol nahlásený zoznam frekventatov, ktorých nahlásili jednotlivé kluby ObFZ. Po určení konkrétneho termínu VsFZ bude záujem o školenie ešte raz prezistený.

**Uznesenie VV 2022/23-021** :

VV vzal na vedomie informáciu z porady predsedov ObFZ, sekretárov a predsedov ŠTK v Košiciach dňa 08.09.2022.

Hlasovali 7 členovia VV (7–0–0).

**Bod 5)**

Predseda KR J. Faťara predložil svoju správu o činnosti komisie. V čase medzi zasadnutiami VV uskutočnil s podpredsedom ObFZ M. Manasilom náborové stretnutia s hráčmi. Zúčastnili sa na tréningoch v Borši, Slovenskom Novom Meste a Kuzmiciach. V činnosti chcú ďalej pokračovať a zároveň začať navštevovať školy. V jesennej časti súťaží sa vyskytol problém častých neskorých a neodôvodnených ospravedlnení R Jána Ponga, na posledné kolá nebol nominovaný vôbec.

**Uznesenie VV 2022/23-022** :

VV vzal na vedomie správu o činnosti KR od jej predsedu.

Hlasovali 7 členovia VV (7–0–0).

**Bod 6)**

Dňa 10.12.2022 sa v Starej Ľubovni uskutoční 27. ročník „Turnaja výberov ObFZ R a DZ v halovom futbale“. Pre výber R a DZ ObFZ Trebišov je potrebné:

* dohodnúť miesto a časy tréningov,
* uhradiť vklad vo výške 150 € na turnaj organizátorovi (ObFZ Stará Ľubovňa)
* zabezpečiť dopravu mikrobusom na trase Trebišov – Stará Ľubovňa a späť

Celé zabezpečenie turnaja (zabezpečenie priestorov na tréningy, účasť na nich, výber hráčov na turnaj a turnaj samotný) budú v gescii predsedu ObFZ. So zabezpečením dopravcu na turnaj sa ponúkol pomôcť podpredseda ObFZ.

**Uznesenie VV 2022/23-023** :

VV schválil účasť Výberu R a DZ ObFZ Trebišov na 27. ročníku „Turnaja výberov ObFZ R a DZ v halovom futbale“ v Starej Ľubovni dňa 10.12.2022.

Hlasovali 7 členovia VV (7–0–0).

**Uznesenie VV 2022/23-024** :

VV uložil sekretárovi uhradiť vklad vo výške 150 € za Výber R a DZ ObFZ Trebišov na 27. ročník „Turnaja výberov ObFZ R a DZ v halovom futbale“ v Starej Ľubovni dňa 10.12.2022 a zabezpečiť dopravu na trase Trebišov – Stará Ľubovňa a späť.

Hlasovali 7 členovia VV (7–0–0).

**Bod 7)**

Začiatkom roka 2023 má ObFZ Trebišov v pláne zorganizovať 2. ročník Zimného turnaja o pohár ObFZ Trebišov. Termín by mal byť druhá polovica januára, príp. prvá polovica februára. Je potrebné prezistiť záujem klubov o účasť v jednotlivých kategóriách (U11 – 14 družstiev, U13 – 9 družstiev, U15 – 11 družstiev, U19 – 7 družstiev, dospelí). Podľa počtu prihlásených sa turnaj v kategórii odohrá na dvoch miestach, príp. na jednom. Predseda ObFZ, podpredseda ObFZ a sekretár majú za úlohu prezistiť možnosti uskutočnenia turnajov v Trebišove, Sečovciach a Kráľovskom Chlmci. Pri nízkom počte prihlásených v niektorej kategórii sa turnaj neuskutoční.

**Uznesenie VV 2022/23-025** :

VV uložil sekretárovi mailom prezistiť záujem FK ObFZ o účasť ich družstiev na 2. ročníku Zimného turnaja o pohár ObFZ Trebišov v kategóriách U11, U13, U15, U19 resp. dospelí.

Hlasovali 7 členovia VV (7–0–0).

**Bod 8)**

Dotácia „Eurá z EURA“ pre futbalové kluby ObFZ na úpravu športového areálu (HP, šatne, ...) – futbalové kluby ObFZ (Nižný Žipov, Plechotice, Veľký Horeš) sú povinné dodržať účel schválenej dotácie z dôvodu, že boli vybrané pod podmienkou, že finančné prostriedky budú využité len na účel daný v žiadosti o projekt:

FK v Nižnom Žipove (10 000 €) – realizácia zábradlia okolo hracej plochy ihriska modulmi v počte 175 ks s povrchovou úpravou žiarové pozinkovanie, obstaranie lavičkových dosiek (sedákov) na tribúnu z recyklovateľného plastu v hnedej farbe v počte 80 ks

TJ Družstevník Plechotice (12 000 €) – osadenie zavlažovacieho systému

OŠK Veľký Horeš (10 000 €) – vytvorenie automatického zavlažovacieho systému a vŕtanej studne

V Trebišove, 31.10.2022 Štefan Kavčák, v.r.

 predseda ObFZ Trebišov

**Overovatelia uznesení:**

Róbert Vass ............................

Patrik Prokopovič ............................

Zapísal sekretár ObFZ Trebišov Július Dušek